b'\n_START_ARTICLE_\nGrbasti okun\n_START_SECTION_\nOpis\n_START_PARAGRAPH_\nGrbasti okun je talna vrsta, ki \xc5\xbeivi v jatah v srednjih in spodnjih tokih rek, kjer se hrani z raznimi drobnimi talnimi nevreten\xc4\x8darji. Ima visoko, bo\xc4\x8dno stisnjeno telo, pokrito s ktenoidnimi luskami in z zna\xc4\x8dilno dolgo hrbtno plavutjo, sestavljeno iz dveh delov. Prvi del je sestavljen iz dolgih in trdih plavutnic, zadnji pa iz mehkih. Glava je majhna, usta pa so podstojna. Na \xc5\xa1kr\xc5\xbenih poklopcih ima dva zna\xc4\x8dilna trnasta izrastka. Hrbet je rjavo zelene barve, boki so svetlej\xc5\xa1i, trebuh pa je rumenkasto bele barve. Od hrbta proti trebuhu poteka vzdol\xc5\xbe telesa od 4 do 6 temnej\xc5\xa1ih pre\xc4\x8dnih prog. Pobo\xc4\x8dnica poteka po bokih vzporedno s hrbtom. Predrepna plavut ima prvi trn precej kraj\xc5\xa1i od drugega, oba pa sta od preostalih trnov precej razmaknjena.'